text: Flygtet fange er igen fængslet
  14 september 2015 kl. 09.31
  Den varetægtsfængslede 31-årige mand, der 15. august 2015 flygtede fra Psykiatrisk Afdeling i Vejle, er nu igen bag lås og slå.
  Han blev anholdt den 12. september i Esbjerg af Syd- og Sønderjyllands Politi. Anholdelsen skete klokken 17.25, hvorefter den 31-årige mand blev overført til Fyn.
  Det oplyser Fyns Politi i en pressemeddelelse.
  Den 31 årige mand er sigtet for brandstiftelse i Nyborg.
  